बाहर लगा रखा था लाइट हाउस का बोर्ड, अंदर क्रिकेट पर सट्टा लगाते 8 पकड़े
सदरथाना प्रभारी पुष्पा सिहाग की टीम ने बीडीपीओ कार्यालय के सामने गली से लाइट हाउस की एक दुकान पर दबिश देकर 8 युवकों को भारत आस्ट्रेलिया क्रिकेट मैच पर सट्टा लगाते हुए पकड़ा है। आरोपियों के पास से एक लाख 700 रुपये की नकदी भी बरामद की है। आरोपियों के खिलाफ जुुआ अधिनियम के तहत केस दर्ज किया गया है। जिस जगह पर क्रिकेट सट्टा चल रहा था, उसके बाहर लाइट हाउस का बोर्ड लगा था।
बाहर से देखने में दुकान लग रही थी, जबकि अंदर क्रिकेट मैच पर सट्टा लगाया जा रहा था।
सदर थाना प्रभारी पुष्पा सिहाग को सूचना मिली कि बुढलाडा रोड पर बीडीपीओ कार्यालय के सामने गली के अंदर दुकान में भारत आस्ट्रेलिया के बीच चल रहे टेस्ट मैच पर सट्टा लगाया जा रहा है। सूचना मिलने पर थाना प्रभारी ने टीम गठित की। टीम ने मौके पर जाकर दुकान को चारों ओर से घेर लिया। टीम अंदर पहुंची तो वहां से 8 युवकों को गिरफ्तार किया। आरोपियों के पास से एक लाख 700 रुपये की नकदी, 13 मोबाइल, एलईडी, केलकुलेटर, रिमोट, सेट ऑफ बॉक्स बरामद किया। पकड़े गए आरोपियों में मॉडल टाउन निवासी चतर सिंह, वार्ड नंबर 6 निवासी गौरव कुमार, वार्ड नंबर 10 निवासी अरुण कुमार, वार्ड नंबर 8 निवासी सुनील कुमार, गौरव कुमार, विनोद कुमार, टिब्बा कालोनी निवासी सतपाल, नहर कालोनी निवासी रवि को गिरफ्तार किया है। आरोपियों ने वहां से भागने की भी कोशिश की, लेकिन पुलिस ने पहले ही दुकान के आगे पीछे के गेटों पर पुलिस कर्मचारी तैनात कर रखे थे। जिस जगह पर क्रिकेट सट्टा चल रहा था। वह गोदाम जैसी बड़ी दुकान थी।
रतिया। किक्रेट सट्टे के आरोपितों को ले जाते पुलिसकर्मी।
सट्टा राशि सहित पकड़ा
रतियास्पेशल स्टाफ की टीम ने वार्ड नंबर 3 निवासी लालचंद को 4 हजार 20 रुपये की सट्टा राशि सहित गिरफ्तार किया है। स्टाफ को सूचना मिली कि वार्ड नंबर 3 में एक व्यक्ति सट्टा लगवा रहा है। तभी टीम ने दबिश देकर लालचंद को गिरफ्तार कर लिया।
hin_Deva hin_Deva hin_Deva hin_Deva hin_Deva hin_Deva hin_Deva